Temeljem članka 17. stavka 1. Zakona o sustavu civilne zaštite („Narodne Novine“ broj 82/15, 118/18, 31/20), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) te članka 27. Statuta Općine Kloštar Ivanić („Službeni glasnik Zagrebačke županije“ broj 04/18, 9/20) Općinsko vijeće Općine Kloštar Ivanić na 26. sjednici održanoj dana 10.12.2020. godine, donijelo je

**PLAN RAZVOJA**

**sustava civilne zaštite na području Općine Kloštar Ivanić za 2021. godinu**

**s trogodišnjim financijskim učincima**

# 1. UVOD

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Kloštar Ivanić za 2020. godinu i Smjernica za organizaciju i razvoj sustava civilne zaštite na području Općine Kloštar Ivanić za razdoblje 2021. do 2024., donosi se Plan razvoja sustava civilne zaštite na području Općine Kloštar Ivanić za 2021. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U tabeli 1. navedeni su dokumenti iz područja civilne zaštite koje je potrebno izraditi u 2021. godini.

Tablica 1: Popis dokumenata iz područja civilne zaštite koje je Općina Kloštar Ivanić u potrebi izraditi u 2021.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Nositelj izrade** | **Izrađivač** | **Rok izrade** | **Donosi** |
| 1. | Plan vježbi civilne zaštite Općine Kloštar Ivanić za 2022.god. | Općinski načelnik | Općina | prosinac 2021. | Općinski načelnik |
| 2. | Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe civilne zaštite | Općinski načelnik |
| 3. | Analiza stanja sustava civilne zaštite za 2021.god. | Općinsko vijeće | Općina | prosinac 2021. | Općinsko vijeće |
| 4. | Plan razvoja sustava civilne zaštite za 2022. godinu s trogodišnjim financijskim učincima | Općinsko vijeće | Općina | prosinac 2021. | Općinsko vijeće |
| 5. | Procjena rizika od velikih nesreća Općine Kloštar Ivanić | Općinsko vijeće | Radna skupina | prosinac 2021. | Općinsko vijeće |
| 6. | Odluka o imenovanju povjerenika civilne zaštite i njihovih zamjenika | Općinski načelnik | Općina | ožujak 2021. | Općinski načelnik |
| 7. | Donošenje Plana djelovanja civilne zaštite Općine | Općinski načelnik | Ovlaštenik | prosinac 2021. | Općinski načelnik |
| 8. | Pravne osobe od interesa za sustav civilne zaštite Općine | Općinsko vijeće | Općina | prosinac 2021. | Općinsko vijeće |

## 2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Kloštar Ivanić osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne Novine“ broj 75/16).

Evidencija se ustrojava za:

* za članove Stožera civilne zaštite,
* za povjerenike i zamjenike povjerenika civilne zaštite,
* za koordinatore na lokaciji
* pravne osobe od interesa za sustav civilne zaštite.

Općina Kloštar Ivanić dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Zagrebačkoj županiji te u MUP – Ravnateljstvo civilne zaštite – Područni ured civilne zaštite Zagreb, sukladno Pravilniku o vođenju evidencija pripadnika operativnih snaga sustava civilne zaštite ("Narodne Novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: prosinac 2021.god.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Upoznati s Planom djelovanja civilne zaštite, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Pripremiti i održati vježbu operativnih snaga sustava civilne zaštite

NOSITELJ: Općina Kloštar Ivanić

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Evidencija Stožera civilne zaštite, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

## 3.2. OPERATIVNE SNAGE VATROGASTVA

U cilju spremnosti i brzog djelovanja operativnih snaga vatrogastva za 2021.god. u planu su sljedeće aktivnosti:

Tablica 2: Prikaz planiranih aktivnosti i opreme koja nedostaje – VZO Kloštar Ivanić

|  |  |
| --- | --- |
| **POPIS OPREME KOJU SE PLANIRA NABAVITI U 2021.god.** | Osobna zaštitna oprema za 20-tak operativnih vatrogasaca |
| **POPIS AKTIVNOSTI KOJE SE PLANIRA PROVESTI U 2021.god.** | Prema sadašnjoj situaciji zakonski propisane izborne Skupštine DVD-a i VZO Kloštar Ivanić – on line i neophodne intervencije(požarne i ostale nastale od elementarnih nepogoda i spašavanje života ljudi i životinja....) |

NOSITELJ: Operativne snage vatrogastva Općine Kloštar Ivanić

IZVRŠITELJ: Operativne snage vatrogastva Općine Kloštar Ivanić

ROK: 2021.god.

## 3.3. HRVATSKI CRVENI KRIŽ – Gradsko društvo Crvenog križa Ivanić - Grad

Tablica 3: Prikaz plana aktivnosti i nabave opreme GDCK Ivanić - Grad za 2021.god.

|  |  |
| --- | --- |
| **POPIS OPREME KOJU SE PLANIRA NABAVITI U 2021.god.** | - poljski kreveti – 10 kom  - jastuci – 10 kom  - vreće za spavanje – 10 kom  - deka – 20 kom  - osobna oprema (čizme, cipele, kabanice, jakne, hlače, majice, prsluci) – 5 kompleta  - agregat 1 kom  - prva pomoć osobna – 5 kom  - nož leterman – 5 kom  - kišna odjela – 5 kom  - plahte – 10 kom |
| **POPIS AKTIVNOSTI KOJE SE PLANIRA PROVESTI U 2021.god.** | - osposobiti veći broj mladih za djelovanje u katastrofama  - s educiranim kadrom, ponoviti stečena znanja |

Gradsko društvo Crvenog križa Ivanić - Grad sudjelovati će u vježbi civilne zaštite Općine Kloštar Ivanić.

NOSITELJ: Gradsko društvo Crvenog križa Ivanić - Grad

IZVRŠITELJ: Gradsko društvo Crvenog križa Ivanić – Grad

ROK: 2021.god.

## 3.4. HRVATSKA GORSKA SLUŽBA SPAŠAVANJA (HGSS) – Stanica Zagreb

|  |  |
| --- | --- |
| **POPIS OPREME**  **KOJU SE**  **PLANIRA**  **NABAVITI U**  **2021.god.** | OBNAVLJANJE RASHODOVANE, ISTROŠENE ILI UNIŠTENE FORMACIJSKE OPREME U VLASNIŠTVU STANICE ZAGREB  I OSOBNE OPREME SPAŠAVATELJA  Formacijska oprema za spašavanje izložena je habanju i uništavanju pri uobičajenom djelovanju   * užad statička i dinamička * užad pomoćna * karabineri * klinovi, spitevi i fiksevi * tehnička pomagala (koloture, blokeri, desenderi) * odijela i oprema za spašavanje na vodi * sprave za spašavanje sa žičara * sprave za spašavanje sa visokih stabala * GPS uređaji * akije (“čamci” za transport unesrećenog po snijegu) * marinerove, vakuum, speleo i druge nosiljke * sanitetski materijal * radiostanice i ostali elektronski uređaji * lavinski primopredajnici * baterijske svjetiljke i dr. |
| **POPIS AKTIVNOSTI KOJE SE PLANIRA PROVESTI U 2021.god.** | **1. ODRŽAVANJE I PROVJERA ZNANJA I TJELESNE SPOSOBNOSTI ČLANOVA**  Kroz vježbe se uvježbava timski rad i provjerava spremnost članova za izvršenje svih vrsta zadaća.  Da bi se postigao taj cilj, postrojbe i pojedinci se izlažu (u dužem zajedničkom boravku u surovim uvjetima)  većim fizičkim naporima i pred njih se postavljaju vrlo zahtjevne zadaće kroz koje se provjeravaju mogućnosti  svakog pojedinca i postrojbe u cjelini.  1.1. Vježba za letače spašavatelje – vježba helikopterskog spašavanja  (2 vježbe godišnje)  Mjesto održavanja: Lučko ili drugo po dogovoru  Trajanje: 2 x 1 dan  1.2. Vježba za potrage i obuke i licenciranje potražnih pasa (2 vježbe godišnje)  Mjesto održavanja područje Medvednice ili drugo po dogovoru  Trajanje: 2 x 1 dan   * 1. Vježba prve pomoći i transporta priručnim sredstvima – improvizacije   Mjesto: Medvednica ili drugo po dogovoru  Trajanje: 1 dan  1.4. Vježba spašavanja s dalekovoda, žičara, visokih stabala i sl. (dvije grupe)  Mjesto: Medvednica, Sljeme  Trajanje: 2 x 1 dan  1.5. Vježba spašavanja motornim sanjkama  Mjesto: Sljeme  Trajanje: 1-2 dana  1.6. Vježba ljetne tehnike spašavanja i spašavanja s visokih objekata (dvije grupe)  Mjesto: Medvednica (Gorsko zrcalo, Velika peć), grad Zagreb, Klek ili V.Paklenica  Trajanje: 2 x 2 dana  1.7. Vježba spašavanja u zimskim uvjetima  Mjesto: Medvednica, Sj. Velebit ili Gorski Kotar što ovisi o količini snijega (dvije grupe)  Trajanje: 2 x 2 dana  1.8. Vježba spašavanja iz speleoloških objekata  Mjesto: Medvednica (špilja Veternica) ili drugo po dogovoru  Trajanje: 2 dana  1.9. Vježba spašavanja na brzim vodama  Mjesto: rijeka Sava, Kupa ili drugo po dogovoru  Trajanje: 1 dan  1.10. Vježba vožnje terenskih automobila i kontrola prohodnosti puteva na  Medvednici – 2 grupe  Mjesto: Medvednica  Trajanje: 2 x 2 dana  1.11. Vježba turnog, visokogorskog skijanja, spašavanja izvan skijališta,  te lavinskog spašavanja  Mjesto: Alpe ili drugo po dogovoru  Trajanje: 7 dana  1.12. Pokazna vježba spašavanja s visokih objekata  Mjesto: grad Zagreb  Trajanje: 1 dan  1.13. Pokazna vježba na Zagrebačkom velesajmu  Vrijeme održavanja: svibanj 2021. u sklopu Sajma medicine i tehnike. Radi se u suradnji s ostalim službama  (UHS-CZ, JVP, UHMP, HGSS, MUP i dr.)  Mjesto: grad Zagreb  Trajanje: 1 dan  1.14. Druge vježbe i pokazne vježbe u suradnji sa strukturama zaštite i spašavanja županija, gradova i općina,  MUP, DVD, JVP, HMP, CZ  Mjesto: po dogovoru  Trajanje: 1-5 dana  **2. AKCIJE SPAŠAVANJA I INTERVENCIJE** – broj je teško predvidjeti, no prosjek je u posljednjih 10 godina je više od 100  **3. PREVENTIVNA AKTIVNOST - SPRJEČAVANJE NESREĆA I UNAPREĐENJE SIGURNOSTI** |

Hrvatska gorska služba spašavanja (HGSS) – Stanica Zagreb sudjelovati će u vježbi civilne zaštite Općine Kloštar Ivanić.

NOSITELJ: Hrvatska gorska služba spašavanja – Stanica Zagreb

IZVRŠITELJ: Hrvatska gorska služba spašavanja – Stanica Zagreb

Rok: 2021.god.

## 3.5. POVJERENICI CIVILNE ZAŠTITE I NJIHOVI ZAMJENICI

Temeljem odredbe članka 34. stavak 1. Zakona o sustavu civilne zaštite („Narodne Novine“ broj 82/15, 118/18, 31/20), a sukladno Odluci o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-148-13, od 18.04.2018. godine) Općinski načelnik Općine Kloštar Ivanić donijeti će Odluku o imenovanju povjerenika civilne zaštite i njihovih zamjenika.

Povjerenici civilne zaštite i njihovi zamjenici imenuju se za ulicu, naselje ili grupe naselje Općine Kloštar Ivanić, a sukladno kriteriju 1 povjerenik i 1 zamjenik povjerenika za maksimalno 300 stanovnika.

Broj povjerenika civilne zaštite i njihovih zamjenika na području Općine Kloštar Ivanić odredio je Općinski načelnik Općine Kloštar Ivanić Odlukom o određivanju broj povjerenika civilne zaštite i njihovih zamjenika za područje Općine Kloštar Ivanić (KLASA: 810-01/19-01/02, URBROJ: 238/14-02-19-9, od 25. studenog 2019.god.).

Povjerenici civilne zaštite i njihovi zamjenici imenovati će se kako slijedi:

* Za naselje Bešlinec (2 povjerenika i 2 zamjenika povjerenika na ukupno 390 stanovnika)
* Za naselje Čemernica Lonjska (1 povjerenik i 1 zamjenik povjerenika na ukupno 261 stanovnika)
* Za naselje Donja Obreška (1 povjerenik i 1 zamjenik povjerenika na ukupno 130 stanovnika)
* Za naselje Gornja Obreška (1 povjerenik i 1 zamjenik povjerenika na ukupno 119 stanovnika)
* Za naselje Kloštar Ivanić (12 povjerenika i 12 zamjenika povjerenika na ukupno 3.583 stanovnika)
* Za naselje Krišći (1 povjerenik i 1 zamjenik povjerenika na ukupno 211 stanovnika)
* Za naselje Lipovac Lonjski (2 povjerenika i 2 zamjenika povjerenika na ukupno 375 stanovnika)
* Za naselje Predavec (1 povjerenik i 1 zamjenik povjerenika na ukupno 258 stanovnika)
* Za naselje Sobočani (2 povjerenika i 2 zamjenika povjerenika na ukupno 460 stanovnika)
* Za naselje Stara Marča (1 povjerenik i 1 zamjenika povjerenika na ukupno 138 stanovnika)
* Za naselje Šćapovec (1 povjerenik i 1 zamjenik povjerenika na ukupno 166 stanovnika)

NOSITELJ: Općinski načelnik, Općina Kloštar Ivanić

IZVRŠITELJ: Općinski načelnik

Rok: ožujak 2021.god.

Povjerenici civilne zaštite i njihovi zamjenici sudjeluju u vježbi civilne zaštite Općine Kloštar Ivanić.

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Upoznati s Planom djelovanja civilne zaštite, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Osposobljavanje povjerenika civilne zaštite i njihovih zamjenika

NOSITELJ: Općina Kloštar Ivanić

IZVRŠITELJ: MUP – Ravnateljstvo civilne zaštite

ROK: kontinuirano tijekom godine

* Evidencija povjerenika i zamjenika povjerenika, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

## 3.6. KOORDINATORI NA LOKACIJI

Koordinator na lokaciji u slučaju velike nesreće i katastrofe je osoba koja koordinira aktivnosti operativnih snaga sustava civilne zaštite na mjestu intervencije.

Ovisno o specifičnostima izvanrednog događaja načelnik Stožera civilne zaštite Općine Kloštar Ivanić određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Koordinatora na lokaciji Stožer civilne zaštite Općine Kloštar Ivanić nakon zaprimanja obavijesti o velikoj nesreći ili katastrofi, mobilizira odmah po saznanju i upućuje ga na mjesto incidenta prije dolaska operativnih snaga.

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Upoznati s Planom djelovanja civilne zaštite, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Evidencija koordinatora na lokaciji, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

Koordinatori na lokaciji sudjeluju u vježbi civilne zaštite Općine Kloštar Ivanić.

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Pravne osobe od interesa za sustav civilne zaštite u spašavanju stanovništva, materijalnih i

kulturnih dobara Općine Kloštar Ivanić određuju se kako slijedi:

* CMB d.o.o.,
* Gradnja Lipovec d.o.o.,
* Kloštar Gradnja d.o.o.,
* Jakopović d.o.o.,
* Mlin i pekare Sisak,
* Centar ST d.o.o.,
* Lovačko društvo “Srndać” Kloštar Ivanić,
* Streljačka družina “Lipovec”.

Po usvajanju Procjene rizika od velikih nesreća 2021.god., Općinsko vijeće Općine Kloštar Ivanić odrediti će Odlukom nove pravne osobe od interesa za sustav civilne zaštite, sukladno rezultatima Procjene rizika od velikih nesreća.

NOSITELJ: Općina Kloštar Ivanić

IZVRŠITELJ: Općinsko vijeće Općine Kloštar Ivanić

ROK: prosinac 2021.god.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne Novine“ broj 49/17) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativni plan izrađuju na temelju dobivene odluke Općinskog načelnika.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

* Upoznati s Planom djelovanja civilne zaštite, 2021.god.

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2021.god.

* Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

Sudjelovanje u vježbama civilne zaštite Općine Kloštar Ivanić sukladno Planu vježbi za 2021.god.

## 3.8. UDRUGE GRAĐANA

Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge koje su nositelji pojedinih mjera i aktivnosti u sustavu civilne zaštite određuju se i navode u Planu djelovanja civilne zaštite Općine Kloštar Ivanić.

Operativni članovi udruga ne mogu se istodobno raspoređivati u više operativnih snaga sustava civilne zaštite na svim razinama ustrojavanja sustava.

Udruge imaju pravo na naknadu stvarnih troškova za sudjelovanje u provedbi mjera i aktivnosti u sustavu civilne zaštite na teret proračuna Općine Kloštar Ivanić.

Općina Kloštar Ivanić međusobne odnose s udrugama regulira sporazumima kojima se utvrđuju zadaće udruga u sustavu civilne zaštite, uvjeti pod kojim se udruge uključuju u aktivnosti sustava civilne zaštite te financijska sredstva (donacije) namijenjena jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama.

Radi osposobljavanja za sudjelovanje u sustavu civilne zaštite udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite Općine Kloštar Ivanić.

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
* provjeriti čujnost sirena na području Općine Kloštar Ivanić.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Zagreb, VZO i Općina Kloštar Ivanić.

# 5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne Novine“ broj 82/15, 118/18, 31/20), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u proračunu Općine Kloštar Ivanić za 2021.god., u skladu s ostalim posebnim propisima, implementirati će se sljedeće stavke:

|  |  |  |  |
| --- | --- | --- | --- |
| **Aktivnost u Proračunu Općine Kloštar Ivanić** | **Planirano 2021.** | **Projekcija 2022.** | **Projekcija 2023.** |
| Aktivnost: A100401 Osnovna djelatnost zaštite od požara (VZO) | 700.000,00 kn | 700.000,00 kn | 700.000,00 kn |
| Aktivnost: A100402 Civilna zaštita | 200.000,00 kn | 200.000,00 kn | 200.000,00 kn |
| Aktivnost: A100403 Hrvatska gorska služba spašavanja | 6.100,00 kn | 6.100,00 kn | 6.100,00 kn |
| Aktivnost: A101206, Tekuće donac. u novcu grad. druš. Crvenog križa | 40.000,00 kn | 40.000,00 kn | 40.000,00 kn |

# 6. ZAKLJUČAK

Donošenjem Zakona o sustavu civilne zaštite („Narodne Novine“, broj 82/15, 118/18, 31/20) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Kloštar Ivanić.

U 2021. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Kloštar Ivanić i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

KLASA: 810-03/20-01/03

URBROJ: 238/14-01-20-7

Kloštar Ivanić, 10.12.2020.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac