Temeljem članka 17., stavka 1. Zakona o sustavu civilne zaštite („Narodne Novine“ broj 82/15, 118/18, 31/20), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) te članka 27. Statuta Općine Kloštar Ivanić („Glasnik Zagrebačke županije“ broj 04/18, 9/20) Općinsko vijeće Općine Kloštar Ivanić na 26. sjednici održanoj dana 10.12.2020. godine, donijelo je

**ANALIZU STANJA**

**sustava civilne zaštite na području Općine Kloštar Ivanić za 2020. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Kloštar Ivanić obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Općinsko vijeće Općine Kloštar Ivanić donijelo je:

* Smjernice za organizaciju i razvoj sustava civilne zaštite na području Općine Kloštar Ivanić za razdoblje 2016. – 2020. godine (KLASA: 810-01/16-01/02, URBROJ: 238/14-01-16-4, Kloštar Ivanić, 11.02.2016.god.)
* Plan razvoja sustava civilne zaštite na području Općine Kloštar Ivanić za 2020.god. s trogodišnjim financijskim učincima (KLASA: 810-01/19-01/02, URBROJ: 238/14-01-19-11, Kloštar Ivanić, 12.12.2019.god.),

Temeljem Smjernica za organizaciju i razvoj sustava civilne zaštite na području Općine Kloštar Ivanić za razdoblje od 2016. – 2020.god., te Plana razvoja sustava civilne zaštite na području Općine Kloštar Ivanić za 2020. usvojeni su sljedeći dokumenti:

* Odluka o II. izmjeni Odluke o osnivanju i imenovanju stožera civilne zaštite (KLASA: 810-03/17-01/02, URBROJ: 238/14-02-20-29, od 30.11.2020.god.),
* Odluka o usvajanju Plana vježbi civilne zaštite Općine Kloštar Ivanić za 2021. godinu

(KLASA: 810-03/20-01/03, URBROJ: 238/14-02-20-1, od 30.11.2020.god.),

* Plan djelovanja civilne zaštite Općine Kloštar Ivanić (KLASA: 810-01/20-01/03, URBROJ: 238/14-02-20-4, od 21.09.2020.god.).

Na području Općine Kloštar Ivanić mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Općine,
* Operativne snage vatrogastva – VZO Kloštar Ivanić,
* Gradsko društvo Crvenog križa Ivanić - Grad,
* Hrvatska gorska služba spašavanja – Stanica Zagreb,
* Povjerenici civilne zaštite i njihovi zamjenici,
* Koordinatori na lokaciji,
* Pravne osobe od interesa za sustav civilne zaštite – CMB d.o.o., Gradnja Lipovec d.o.o., Kloštar Gradnja d.o.o., Jakopović d.o.o., Mlin i pekare Sisak, Centar ST d.o.o., Lovačko društvo “Srndać” Kloštar Ivanić, Streljačka družina “Lipovec”.

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

* **Procjena rizika od velikih nesreća Općine Kloštar Ivanić**

Na temelju odredbe članka 17. stavka 1. Zakona o sustavu civilne zaštite („Narodne Novine“ broj 82/15, 118/18), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne Novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst i 137/15, 123/17) i članka 27. Statuta Općine Kloštar Ivanić („Glasnik Zagrebačke županije“ broj 4/18) Općinsko vijeće Općine Kloštar Ivanić na 8. sjednici održanoj dana 18.04.2018. godine donijelo je Odluku o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-18-13, od 18.04.2018.god.).

Procjenu rizika od velikih nesreća izradila je Radna skupina za izradu Procjene rizika od velikih nesreća za Općinu Kloštar Ivanić, imenovana Prilogom 1. Odluke o postupku izrade Procjene rizika od velikih nesreća za Općinu Kloštar Ivanić i osnivanju Radne skupine za izradu Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-02-18-8, od 26. veljače 2018.god.).

Procjena rizika od velikih nesreća izrađena je sukladno Smjernicama za izradu procjena rizika od velikih nesreća za područje Zagrebačke županije (KLASA: 022-01/17-01/09, URBROJ: 238/7-03-17-38, Zagreb, 13.02.2017.god.)

Procjena rizika od velikih nesreća za Općinu Kloštar Ivanić ažurirana je Odlukom o izmjenama i dopunama Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-19-19, od 12. prosinca 2019.god.

Procjena rizika od velikih nesreća temelj je izrade Plana djelovanja civilne zaštite.

## 2.1. PLANSKI DOKUMENTI

* **Plan djelovanja civilne zaštite Općine Kloštar Ivanić**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15, 118/18, 31/20), načelnik Općine Kloštar Ivanić donio je Plan djelovanja civilne zaštite Općine Kloštar Ivanić (KLASA: 810-01/20-01/03, URBROJ: 238/14-02-20-4, od 21.09.2020.god.)., kojeg je na temelju čl. 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) izradila Ustanova za obrazovanje odraslih za poslove zaštite osoba i imovine „Defensor“, Zagrebačka 71, 42 000 Varaždin.

## 2.2. EVIDENCIJA OPERATIVNIH SNAGA SUSTAVA CIVILNE ZAŠTITE

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” broj 75/16) ustrojena je evidencija vlastitih pripadnika za operativne snage sustava civilne zaštite Općine Kloštar Ivanić za:

* Članove Stožera civilne zaštite
* Povjerenike i zamjenike povjerenika civilne zaštite
* Pravne osobe od interesa za sustav civilne zaštite
* Koordinatore na lokaciji

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE NA PODRUČJU OPĆINE

## 3.1. STOŽER CIVILNE ZAŠTITE

Stožer civilne zaštite Općine Kloštar Ivanić osnovan je Odlukom načelnika Općine Kloštar Ivanić (KLASA: 810-03/17-01/02, URBROJ: 238/14-02-17-22, Kloštar Ivanić, 05.12.2017.god.). Stožer civilne zaštite Općine Kloštar Ivanić sastoji se od načelnika Stožera, zamjenika načelnika Stožera te 13 članova Stožera.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Općine Kloštar Ivanić rukovodi načelnik Stožera, a kada se proglasi velika nesreća, rukovođenje preuzima općinska načelnica Općine Kloštar Ivanić. Stožer civilne zaštite Općine Kloštar Ivanić upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite Općine Kloštar Ivanić osposobljena je za provođenja mjera i aktivnosti u sustavu civilne zaštite. Temeljem članka 6. st.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), u slučaju velike nesreće, Stožer civilne zaštite Općine Kloštar Ivanić može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera. Način rada Stožera uređen je Poslovnikom koji donosi općinski načelnik (KLASA: 810-03/17-01/02, URBROJ: 238/14-02-17-23, Kloštar Ivanić, 19.12.2017.god.). Dio članova Stožera civilne zaštite Općine završilo je osposobljavanje, sukladno Zakonu o sustavu civilne zaštite, koje je provodila tadašnja Državna uprava prema programu osposobljavanja članova stožera civilne zaštite kojeg je donosio čelnik Državne uprave.

Odluka o imenovanju i osnivanju Stožera civilne zaštite Općine Kloštar Ivanić izmijenjena je Odlukom o II. izmjeni Odluke o osnivanju i imenovanju stožera civilne zaštite (KLASA: 810-03/17-01/02, URBROJ: 238/14-02-20-29, od 30.11.2020.god.).

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Tablica 1: Pregled aktivnosti Stožera civilne zaštite Općine Kloštar Ivanić u 2020.god.

|  |  |
| --- | --- |
| **BROJ ČLANOVA** | - 15 |
| **PREGLED AKTIVNOSTI PROVEDENIH U 2020.GOD.** | * održano 8 sastanaka Stožera civilne zaštite * od 17.03.2020. godine od strane Stožera civilne zaštite RH i Ravnateljstva civilne zaštite, Područnog ureda civilne zaštite Zagreb aktiviran Stožer civilne zaštite Općine Kloštar Ivanić * brojne aktivnosti vezano za COVID-19 |

## 3.2. OPERATIVNE SNAGE VATROGASTVA

Na području Općine Kloštar Ivanić djeluje Vatrogasna postrojba Grada Ivanić - Grada i dobrovoljna vatrogasna društva s područja Općine Kloštar Ivanić uz koordinaciju Vatrogasne zajednice Općine Kloštar Ivanić. Vatrogasna postrojba Grada Ivanić - Grada obavlja, na temelju Ugovora od 28.1.2016. godine, vatrogasnu djelatnost u provedbi mjera zaštite od požara ili eksplozija što se sastoji u gašenju požara i spašavanju ljudi i imovine ugroženih požarom i eksplozijom, obavljanju tehničke intervencije u nezgodama i opasnim situacijama (prometne nesreće, elementarne nepogode, tehnološke nesreće i sl.), 24-satno vatrogasno dežurstvo na broju 193. U Vatrogasnoj zajednici Općine Kloštar Ivanić djeluje osam DVD-a od kojih su samo tri društva (DVD Kloštar Ivanić, DVD Lipovec Lonjski i DVD Krišci) operativna na cijelom području Općine Kloštar Ivanić, a preostalih pet djeluje u okviru svojeg mjesta.

Vatrogasna zajednica Općine kao udruga vatrogasaca Općine koordinira rad svojih članova (društava), provodi obuku kadrova, nabavlja opremu, organizira društvena natjecanja te vrši ostale akcije po planu zaštite od požara.

Tablica 2: Pregled podataka VZO Kloštar Ivanić u 2020.god.

|  |  |
| --- | --- |
| **POPIS POSTOJEĆE OPREME** | Popis opreme nalazi se u prilogu 1. Analize. |
| **BROJ ČLANOVA**  (zaposleni, operativni, volonteri) | Oko 620 - svi volonteri |
| **POPIS AKTIVNOSTI PROVEDENIH U 2020.god.**  (akcije, edukacije, usavršavanja, intervencije i sl.) | Sve akcije i edukacije odgođene zbog covid-a 19 , a intervencija je bilo ukupno 25, od toga požarne 7 i tehničke intervencije 18. Nisu upisane intervencije za studeni i prosinac 2020. |

## 3.3. HRVATSKI CRVENI KRIŽ – Gradsko društvo Crvenog križa Ivanić - Grad

Općina Kloštar Ivanić pripada nadležnosti GD Crvenog Križa Ivanić Grad koje aktivno sudjeluje u osnovnim djelatnostima od kojih su za područje civilne zaštite najvažnije: osposobljavanje za pružanje prve pomoći, dobrovoljno darivanje krvi, služba spašavanja života na vodi i ekološke zaštite priobalja te ostale aktivnosti. Kao jedna od zadaća je osposobljavanje članstva i građana za njihovu samo zaštitnu funkciju u oružanim sukobima i drugim izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u slučaju velikih nesreća, epidemija i oružanih sukoba. Za ovu ulogu potrebno je obnoviti i kvalitetno opremiti ekipe, jer postojeća oprema je zastarjela i dotrajala, kako bi mogle dati svoj doprinos u slučaju potrebe aktiviranja sustava civilne zaštite.

Tablica 3: Prikaz podataka Gradskog društva Crvenog križa Ivanić - Grad za 2020.god.

|  |  |
| --- | --- |
| **POPIS POSTOJEĆE OPREME** | - nosila – 2 kom  - torbice prve pomoći – 10 kom  - vreće za spavanje – 10 kom  - deke 50 kom  - temos lonci (manjerke) – kom 4  - isušivač – 3 kom  - poljski kreveti – 16 kom  - čizme- 5 kom  - visoke cipele – 5 kom  - kišna odjela – 8 kom  - osobna oprema (jakne, prsluci, hlače, majice) 5 kom |
| **BROJ ČLANOVA**  (zaposleni, operativni, volonteri) | - broj zaposlenih:10  - vanjski suradnici:22  - volonteri: 15 |
| **POPIS AKTIVNOSTI PROVEDENIH U 2020.god.**  (akcije, edukacije, usavršavanja, intervencije i sl.) | - 2 djelatnika gdck ivanić-grad sudjelovala na online edukaciji za psihosocijalnu pomoć i podršku  - sve ostale vježbe i edukacije su odgođene zbog nepovoljne epidemiološke situacije |

## 3.4. HRVATSKA GORSKA SLUŽBA SPAŠAVANJA – Stanica Zagreb (Pozivanje putem centra 112)

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Tablica 4: Prikaz aktivnosti i opreme HGSS - Stanice Zagreb u 2020.god.

|  |  |
| --- | --- |
| **POPIS POSTOJEĆE OPREME** | - Oprema za spašavanje iz dubina i visina u svim vremenskim uvjetima  - Oprema za transport unesrećenih u svim vremenskim uvjetima i na svim vrstama terena  - Oprema i programska podrška za vođenje potraga  - Medicinski pribor, sanitetska oprema  - Sredstva za komunikaciju VHF i TETRA sustava  - Vozila: 2 terenska (jedno na posudbi od HGSS-a), 2 kombi vozila (jedno na posudbi od HGSS-a), dva osobna vozila  - Gumeni čamac s motorom 20 KS (na posudbi od HGSS-a)  -Motorne sanjke (na posudbi od HGSS-a) |
| **BROJ ČLANOVA**  (zaposleni, operativni, volonteri) | * 85 članova – svi volonteri * od toga su dva zaposlena kao administrator, no sudjeluju volonterski u svim aktivnostima kao gorskim spašavatelji * Operativno 65 članova |
| **POPIS AKTIVNOSTI PROVEDENIH U 2020.god.**  (akcije, edukacije, usavršavanja, intervencije i sl.)  do 02.11.2020. i dostave podataka | * Akcija spašavanja: 123 * Vježbe: 25 * Dežurstva na natjecanjima: 20 * Tečajevi i školovanja: 15 * Dežurstva na skijalištu i skijaškim utrkama: 64 |

## 3.5. POVJERENICI CIVILNE ZAŠTITE I NJIHOVI ZAMJENICI

Temeljem odredbe članka 34. stavak 1. Zakona o sustavu civilne zaštite („Narodne Novine“ broj 82/15, 118/18), a sukladno Odluci o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-148-13, od 18.04.2018. godine) Općinski načelnik Općine Kloštar Ivanić donijeti će Odluku o imenovanju povjerenika civilne zaštite i njihovih zamjenika.

Broj povjerenika civilne zaštite i njihovih zamjenika na području Općine Kloštar Ivanić odredio je Općinski načelnik Općine Kloštar Ivanić Odlukom o određivanju broj povjerenika civilne zaštite i njihovih zamjenika za područje Općine Kloštar Ivanić (KLASA: 810-01/19-01/02, URBROJ: 238/14-02-19-9, od 25. studenog 2019.god.).

## 3.6. KOORDINATORI NA LOKACIJI

Na temelju članka 35. Zakona o sustavu civilne zaštite („Narodne Novine“ broj 82/15, 118/18), a sukladno Odluci o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-148-13, od 18.04.2018. godine) načelnik Stožera civilne zaštite Općine Kloštar Ivanić donosi Odluku o imenovanju koordinatora na lokaciji Općine Kloštar Ivanić (KLASA: 810-01/19-01/02, URBROJ: 238/14-02-19-8, od 25. studenog 2019.god.).

Koordinator na lokaciji u slučaju velike nesreće i katastrofe je osoba koja koordinira aktivnosti operativnih snaga sustava civilne zaštite na mjestu intervencije.

Koordinatori na lokaciji Općine Kloštar Ivanić imenovani su za sljedeće rizike:

* Potres,
* Poplave; Poplave izazvane izlijevanjem kopnenih vodenih tijela,
* Ekstremne vremenske pojave; Ekstremne temperature,
* Ekstremne vremenske pojave; Mraz (Padaline),
* Ekstremne vremenske pojave: Tuča (Padaline),
* Epidemije i pandemije,
* Suša.

Ovisno o specifičnostima izvanrednog događaja načelnik Stožera civilne zaštite Općine Kloštar Ivanić određuje koordinatora i upućuje na lokaciju sa zadaćom koordiniranja djelovanja

različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Koordinatora na lokaciji Stožer civilne zaštite Općine Kloštar Ivanić nakon zaprimanja obavijesti o velikoj nesreći ili katastrofi, mobilizira odmah po saznanju i upućuje ga na mjesto incidenta prije dolaska operativnih snaga.

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Na temelju članka 17. st. 1. alineja 3. Zakona o sustavu civilne zaštite („Narodne Novine“ broj 82/15, 118/18),čl. 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 47/17) Procjene rizika od velikih nesreća za područje Općine Kloštar Ivanić („Glasnik Zagrebačke županije“ broj 16/18), članka 27. Statuta Općine Kloštar Ivanić („Glasnik Zagrebačke županije“ broj 04/18), uz suglasnost Ministarstva unutarnjih poslova (KLASA: 810 09/18-05/19, URBROJ: 511-543-21-01-19-4, od 21. siječnja 2019. godine), Općinsko vijeće Općine Kloštar Ivanić na 15. sjednici održanoj dana 31.01.2019. godine donijelo je Odluku o određivanju pravnih osoba od interesa za sustav civilne zaštite (KLASA: 810-01/18-01/05, URBROJ: 238/14-01-19-22, od 31.01.2019.god.).

Pravne osobe od interesa za sustav civilne zaštite u spašavanju stanovništva, materijalnih i

kulturnih dobara Općine Kloštar Ivanić određuju se kako slijedi:

* CMB d.o.o.,
* Gradnja Lipovec d.o.o.,
* Kloštar Gradnja d.o.o.,
* Jakopović d.o.o.,
* Mlin i pekare Sisak,
* Centar ST d.o.o.,
* Lovačko društvo “Srndać” Kloštar Ivanić,
* Streljačka družina “Lipovec”.

## 3.8. UDRUGE GRAĐANA

Zakonom o sustavu civilne zaštite (“Narodne Novine br. 82/15, 118/18, 31/20), članak 20. Udruge su određene kao operativne snage sustava civilne zaštite. Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluje u osposobljavanju i vježbama s drugim operativnim snagama sustav civilne zaštite.

Odlukom o određivanju pravnih osoba od interesa za sustav civilne zaštite (KLASA: 810-01/18-01/05, URBROJ: 238/14-01-19-22, od 31.01.2019.god.). udruge Lovačko društvo „Srndać“ Kloštar Ivanić i Streljačka družina „Lipovec“ određene su kao pravne osobe od interesa za sustav civilne zaštite Općine Kloštar Ivanić te će sukladno tome, prema potrebi dobiti i zadaće.

# 4. OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP - Policijska uprava Zagrebačka, Policijska postaja Ivanić Grad
* Postrojba civilne zaštite za spašavanje iz ruševina
* Centar za socijalnu skrb Ivanić Grad
* Caritas Zagrebačke županije
* Ivakop d.o.o. za komunalne djelatnosti
* Hrvatske šume, Uprava šuma Podružnica Zagreb, Šumarija Zagreb,
* Hrvatski Telekom d.d. Zagreb
* Ivaplin d.o.o. za distribuciju i opskrbu plinom
* Hrvatski zavod za toksikologiju i antidoping Zagreb
* Veterinarska stanica d.o.o. Ivanić Grad
* HEP ODS d.o.o „Elektra“ Zagreb – Pogon Ivanić Grad
* Županijska uprava za ceste Zagrebačke županije
* Zavod za hitnu medicinu Zagrebačke županije
* Zavod za javno zdravstvo Zagrebačke županije
* Dom zdravlja Zagrebačke županije
* Dom zdravlja Ivanić Grad
* Županijska bolnica Zagrebačke županije
* Hrvatske vode – Vodnogospodarski odjel za gornju Savu
* MUP – Ravnateljstvo civilne zaštite – Područni ured civilne zaštite Zagreb
* Hrvatska poljoprivredno - šumarska savjetodavna služba – Savjetodavna služba Zagrebačke županije

# 5. KAPACITETI ZA ZBRINJAVANJE I DRUGI OBJEKTI ZA SKLANJANJE

Zaštita i sklanjanje ljudi u slučaju elementarnih nepogoda i ratnih opasnosti osigurava se privremenim izmještanjem stanovništva, izgradnjom skloništa te prilagođavanjem pogodnih prirodnih, podrumskih i drugih pogodnih građevina za funkciju sklanjanja ljudi.

Obaveza izgradnje skloništa sukladno „Pravilniku o kriterijima za određivanje gradova i naseljenih mjesta u kojima se moraju graditi skloništa i drugi objekti za zaštitu‟ („Narodne Novine“ broj, 2/91 ) utvrđena je za naselja u kojima živi preko 2.000 stanovnika. U obuhvatu Prostornog plana uređenja Općine nema takvih naselja. Slijedom toga u naseljima Općine izgradnja skloništa nije obavezna. Zaštita stanovništva osigurat će se izgradnjom zaklona. Za zaklon će se koristiti podrumske prostorije te zakloni izgrađeni u slučaju neposredne ratne opasnosti na slobodnim površinama. Uz javne objekte u kojima se okuplja veći broj ljudi potrebno je planirati slobodne površine na kojima će se omogućiti izgradnja zaklona u slučaju neposredne opasnosti.

Tablica 5: Prikaz objekata za zbrinjavanje i pripremu hrane

|  |  |  |  |
| --- | --- | --- | --- |
| **Naselje** | **Naziv građevine** | **Adresa** | **Kapaciteti** |
| Obreška Donja | Pučki dom | Obreška Donja bb | 40 |
| Obreška Gornja | Pučki dom | Obreška Gornja bb | 20 |
| Stara Marča | Pučki dom | Stara Marča bb | 20 (nema kuhinje) |
| Bešlinec | Pučki dom | Bešlinec bb | 50 |
| Krišci | Pučki dom | Krišci bb | 70 |
| Čemernica Lonjska | Pučki dom | Čemernica Lonjska bb | 40 |
| Kloštar Ivanić | Pučki dom | Trg sv. Ivana bb | 70 (nema kuhinje) |
| Lipovec Lonjski | Pučki dom | Lipovac Lonjski bb | 70 |
| Ščapovec | Pučki dom | Ščapovec bb | 30 |
| Predavec | Pučki dom | Dubrovačka 27 | 30 (nema kuhinje) |
| Sobočani | Pučki dom | Graničarska 15 | 30 |
| Kloštar Ivanić | OŠ Braće Radić | Školska 20 | 400 |
| Kloštar Ivanić | Sportska dvorana | Školska 20 | 150 |

# 6. ANALIZA FINANCIRANJA SUSTAVA CIVILNE ZAŠTITE U 2020. GODINI

Općina Kloštar Ivanić, zastupana po općinskom načelniku sklopila je sa Vatrogasnom zajednicom Općine Kloštar Ivanić, Ugovor o izravnoj dodjeli financijskih sredstava iz Proračuna Općina Kloštar Ivanić za financiranje redovne djelatnosti dobrovoljnih vatrogasnih društava i vatrogasne zajednice te za opremanje njenih članica u 2020. godini u iznosu od 500.000,00 kuna, obzirom na zakonsku obvezu financiranja istog prema odredbama članka 43. i 45. Zakona o vatrogastvu („Narodne novine“ br. 106/99., 117/01., 36/02., 96/03., 139/04. 174/04., 38/09 i 80/10.).

Nadalje, Općina Kloštar Ivanić, zastupana po općinskom načelniku sklopila je sa Hrvatskim crvenim križem, Gradskim društvom Crvenog križa Ivanić - Grad, Ugovor o izravnoj dodjeli financijskih sredstava iz Proračuna Općina Kloštar Ivanić za financiranje redovne djelatnosti u 2020. godini u iznosu od 40.000,00 kuna, obzirom na zakonsku obvezu financiranja istog prema odredbama članka 30. Zakona o Hrvatskom crvenom križu („Narodne novine“ br. 71/10.).

Temeljem Sporazuma o zajedničkom interesu za djelovanje HGSS stanice Zagreb na prostoru Općine Kloštar Ivanić, poglavito na nepristupačnim prostorima izvan naseljenih mjesta i javnih prometnica, Općina Kloštar Ivanić izdvojila je u 2020. godini 6.000,00 kuna HGSS Stanici Zagreb.

Obzirom da je dana 17.03.2020. godine od strane Stožera civilne zaštite RH i Ravnateljstva civilne zaštite, Područnog ureda civilne zaštite Zagreb aktiviran Stožer civilne zaštite Općine Kloštar Ivanić te poduzete brojne aktivnosti vezano za COVID-19 za potrebe istoga utrošen je iznos od 168.442,46 kn.

# 7. ZAKLJUČAK

Zakonom o sustavu civilne zaštite („Narodne Novine“, broj 82/15, 118/18, 31/20) uređuje se sustav i djelovanje civilne zaštite kao i obaveze jedinica lokalne samouprave u sustavu.

Razmatrajući stanje sustava civilne zaštite na području Općine Kloštar Ivanić uvažavajući navedeno stanje operativnih snaga, može se konstatirati:

* Općinsko vijeće Općine Kloštar Ivanić usvojilo je Procjenu rizika od velikih nesreća,
* Načelnik Općine Kloštar Ivanić donio je Plan djelovanja civilne zaštite,
* Na području Općine Kloštar Ivanić ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši prirpemu za moguće prijetnje na području Općine Kloštar Ivanić,
* Operativne snage vatrogastva Općine KLoštar Ivanić odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine, a s ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće
* Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa, da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
* Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine, takvi programi, ali i oprema zahtijevaju stalno ulaganje, kako bi se razina spremnosti povećala.
* Općinski načelnik Općine Kloštar Ivanić donio je Odluku o broju povjerenika civilne zaštite i njihovih zamjenika,
* Načelnik Stožera civilne zaštite Općine Kloštar Ivanić imenovao je koordinatore na lokaciji, koordinator na lokaciji procjenjuje nastalu situaciju i njezine posljedice na terenu te u suradnji sa Stožerom usklađuje djelovanje operativnih snaga sustava civilne zaštite,
* Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije te kao kapaciteti za zbrinjavanje unesrećenih,
* U Proračunu Općine Kloštar Ivanić osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Općine Kloštar Ivanić omogućava izvršavanje zadaća u sustavu civilne zaštite.

KLASA: 810-03/20-01/03

URBROJ: 238/14-01-20-5

Kloštar Ivanić, 10.12.2020.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac